Opko

OPKO eli Suomen Evankelisluterilainen Opiskelija- ja Koululaislähetys ry (, FSSM) on Suomessa toimiva kristillinen opiskelijajärjestö. OPKO järjestää opiskelija- ja nuortentoimintaa 10 kaupungissa. Ruotsinkielistä toimintaa on Helsingissä, Turussa, Vaasassa, Pietarsaaressa ja Maarianhaminassa. 

Suomen OPKO kuuluu kansainvälisesti toimivaan kristilliseen opiskelijaliikkeeseen (International Fellowship of Evangelical Students). Suomen OPKO on myös Suomen Evankelisen Allianssin yhteisöjäsen.

OPKO toimii Suomen evankelis-luterilaisen kirkon piirissä, mutta se on hallinnollisesti itsenäinen. Periaateohjelmansa mukaan OPKO sitoutuu Raamattuun ja luterilaiseen tunnustukseen ja tekee yhteistyötä paikallisseurakuntien sekä muiden luterilaisten järjestöjen kanssa.

 Historia 
OPKO perustettiin vuonna 1964 nimellä Ylioppilaslähetys ja kuuluu ns. viidenteen herätysliikkeeseen. Tapahtumapaikkoina olivat Suomen Raamattuopisto ja Kansan Raamattuseura. Ylioppilaslähetys korosti sisä- ja ulkolähetyksen tärkeyttä ja kritisoi muun muassa Suomen luterilaisen kirkon maallistumista.

 Oppi 
OPKO kuuluu Suomen luterilaisen kirkon piiriin. Oppiperustana on sitoutuminen Raamattuun ja luterilaiseen tunnustukseen. Toiminnan pääpainopisteet ovat luterilainen raamattuopetus, yhteyden rakentaminen sekä tavoittava työ kotimaassa ja ulkomailla.http://www.opko.fi/info/strategia.html 

OPKOn toiminta-ajatus on: “Tehdä Kristus tunnetuksi opiskelijoiden ja koululaisten maailmassa ja kutsua nuoria kokonaisvaltaisesti seuraamaan Häntä kaikkeen maailmaan.”

 Toiminta
OPKOn työn keskiössä on Raamatun opettaminen ja kannustaminen Jumala-suhteen syventämiseen ja lähetyskäskyn toteuttamiseen omassa elämässä.

 Opiskelijat ja nuoret aikuiset 
OPKO järjestää paikallisyhdistyksissä opiskelijailtoja, pienryhmiä ja raamattupiirejä. Viikko-ohjelmaan voi myös lukeutua muunlaista toimintaa, kuten sählyvuoroja tai elokuvailtoja. Tarjonta vaihtelee paikkakunnittain. 

Disciple-konferenssi on vuosittain järjestettävä viikonlopun tapahtuma Helsingissä, jossa keskitytään opetuslapsi-teeman ympärille. 

OPKOn kautta on myös mahdollista osallistua yleensä ulkomaille suuntautuviin aktioihin eli lyhytaikaisiin lähetystyöprojekteihin tai lähetyskoulutuksiin.

 Nuoret 
Säännöllistä nuortenilta- tai pienryhmätoimintaa järjestetään Helsingissä, Mikkelissä, Lahdessa, Oulussa ja Kuopiossa. Osa toiminnasta järjestetään yhteistyössä muiden kristillisten järjestöjen kanssa. OPKO ei järjestä omia rippileirejä, mutta osallistuu joidenkin leirien, kuten Alppiriparin, toteutukseen.

 Varhaisnuoret ja koululaistyö 
Varhaisnuorille OPKO järjestää vuosittain useita toiminnallisia viikonlopputapahtuma, niin sanottuja Action-päiviä sekä muutamia suurempia raamattu- ja lähetysleirejä. OPKOn koululaistyöntekijät voi kutsua uskonnontunnille pitämään raamattuaiheisen oppitunnin.

 Muu toiminta 
Veritas Forum -luennot ovat yliopistokampuksilla ja oppilaitoksissa pidettäviä keskustelutilaisuuksia. Veritas Forum -iltaan kutsutaan yleensä kaksi alansa asiantuntijaa käsittelemään ja argumentoimaan valittua aihetta omista näkökulmistaan. Aiheena on joku ajankohtainen tai ajaton kysymys, jonka tulkintaan arvot ja maailmankatsomus vaikuttavat. Suomen Veritas Forum -työtä koordinoi OPKO.

ReStart-tapahtumaa järjestettiin syksyisin vuosina 2012–2018 Kuopiossa, ja OPKO oli yksi tapahtuman järjestäjätahoista. ReStart oli ilmainen ja ikärajaton minifestari, jossa bändien lisäksi on myös toiminnallista sisältöä. Tapahtuma perustettiin Älä pelkää -tapahtumien pohjalta, joita järjestettiin vuosina 2005−2011.

 Organisaatio 
 Leirikeskus Enä-Seppä 
Suurin osa OPKOn leireistä ja viikonlopputapahtumista järjestetään Vihdin Ojakkalassa sijaitsevassa OPKOn omistamassa leirikeskus Enä-Sepässä.

 Kansainvälinen toiminta 
Kansainvälisellä tasolla OPKO kuuluu maailmanlaajuiseen IFES-järjestöön (International Fellowship of Evangelical Students). OPKOlla ei ole omia lähetystyöntekijöitä, mutta se pitää toiminnassaan ulkolähetystä aktiivisesti esillä ja toimii yhteistyössä muiden lähetysjärjestöjen kanssa. OPKOn kautta on myös mahdollisuus osallistua aktioihin ja lähetyskoulutuksiin.

 Paikallisyhdistykset 

 Paikallisyhdistys Perustettu Kieli Helsinki  1964  suomi   1969  ruotsi Joensuu  1973  suomi Jyväskylä  1969  suomi Kajaani  1975  suomi Kuopio  1974  suomi Lahti  -  suomi  Oulu  1968  suomi Pieksämäki  1990  suomi Pori  1975  suomi Savonlinna  1971  suomi Tampere  1973  suomi Turku  1965  suomi   1977  ruotsi Vaasa  1980  ruotsi

 Media 
Arkki on OPKOn tiedotus- ja jäsenlehti. Arkki ilmestyy neljästi vuodessa. Lisäksi paikallisyhdistyksillä on omia jäsenlehtiään. OPKO osallistuu myös muiden lehtien, kuten nuorten Nuotta-lehden ja opiskelijoiden VIP-lehden julkaisemiseen. Viidennen herätysliikkeen laulukirja Viisikielinen julkaistiin helmikuussa 2014 ja OPKO on yksi sen julkaisijoista. Keväällä 2014 OPKO suomensi ja julkaisi Uncover-raamattupiirimateriaalin.

 Hallinto ja talous 
 Pääsihteerit
 Nimi Vuodet Toiminta OPKO:n jälkeen Juhani Lindgren  1964–1968  Lähetysyhdistys Kylväjän lähetysjohtajaRaimo Mäkelä 1968–1980  Suomen Raamattuopiston Säätiön toiminnanjohtaja Pekka Jokiranta  1980–1987  Kansanlähetyksen kotimaan työn johtajaTimo Junkkaala 1987–1993  Raamattuopiston rehtori ja Diakin Kauniaisten yksikön johtaja, 2005 alkaen Säätiön toiminnanjohtaja Timo Keskitalo  1993–2000  Helsingin Kansainvälisen seurakunnan pastori Lars Pajuniemi  2000–2001  Kansanlähetyksen nuorisotiimilinjan vastaava Lauri Seppänen  2001–2007  Uskonnonopettaja, vuodesta 2012 alkaen Tuusulan seurakunnan kappalainen  Jussi Miettinen  2008– 

 Rahoitus 
Rahoituksen lähde2018201720162015201420132012 Opetus- ja kulttuuriministeriön yleisavustus nuorisojärjestöille 83 000 € 80 000 € 77 000 € 74 800 € 69 300 € 70 000 € 73 000 €

Lähteet

 Aiheesta muualla 
 OPKOn kotisivu
 Ruttureppu-toiminta 
 Veritas Forum
 IFES - International Fellowship of Evangelical Students

 Leiri- ja kurssikeskus Enä-Seppä

Luokka:Viidesläisyys
Luokka:Suomalaiset kristilliset järjestöt
Luokka:Suomalaiset kristilliset opiskelijajärjestöt